ΓΡΑΠΤΗ ΕΡΩΤΗΣΗ P-2672/00

υποβολή: Hanja Maij-Weggen (PPE-DE) προς την Επιτροπή

(2 Αυγούστου 2000)

Θέμα: Επιστολή του Sir Leon Brittan σχετικά με φθηνά φάρμακα για την Αφρική

Μπορεί η Ευρωπαϊκή Επιτροπή να επιβεβαιώσει τις πληροφορίες που δημοσιεύθηκαν στην ολλανδική πρωινή εφημερίδα Trouw της 18ης Ιουλίου 2000, σύμφωνα με τις οποίες ο πρώην Επίτροπος Sir Leon Brittan απηύθυνε το 1998 επιστολή στη νοτιοαφρικανική κυβέρνηση όπου εξέφραζε διαμαρτυρίες για ένα νόμο που επιτρέπει την παραγωγή και εξαγωγή φθηνών φαρμάκων, και τούτο διότι ο νόμος αυτός θα είχε επιζήμιες συνέπειες για την ευρωπαϊκή φαρμακοβιομηχανία;

Συμφωνεί η Επιτροπή με την άποψη ότι η ανάγκη να μπορούν οι πολίτες της Νότιας Αφρικής και άλλων αφρικανικών χωρών να αγοράζουν φάρμακα σε προσιτές τιμές, μεταξύ άλλων φάρμακα για το AIDS, τη φυματίωση και την ελονοσία, είναι πολύ πιο σημαντική από τη θέση της ευρωπαϊκής φαρμακοβιομηχανίας στον ανταγωνισμό και ότι καθήκον της εν λόγω βιομηχανίας είναι να παράγει και η ίδια φάρμακα σε προσιτές τιμές για τις αναπτυσσόμενες χώρες.

Προτίθεται η Επιτροπή να ανακαλέσει την επιστολή του Sir Leon Brittan;

Ποια μέτρα λαμβάνει η Επιτροπή προκειμένου να βοηθήσει τις αφρικανικές χώρες να αποκτούν φάρμακα σε προσιτές τιμές για την αντιμετώπιση επιδημικών νόσων στην Αφρική, μεταξύ άλλων του AIDS, της φυματίωσης και της ελονοσίας, λαμβάνοντας επίσηςπόψη την πρόσφατη Διάσκεψη για το AIDS στο Durban;

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-2316/00 και P-2672/00

(29 Σεπτεμβρίου 2000)

Η Επιτροπή επιβεβαιώνει ότι τον Μάρτιο του 1998 ο πρώην Επίτροπος Sir Leon Brittan απέστειλε επιστολή στον τότε Αντιπρόεδρο της Νοτίου Αφρικής κ. M'Beki. Σε αυτήν την επιστολή ο τότε αρμόδιος για θέματα εμπορίου Επίτροπος διατύπωνε την ανησυχία του ότι ο νόμος με τον οποίο τροποποιούνταν η νομοθεσία της Νοτίου Αφρικής περί ελέγχου των φαρμάκων και των σχετικών ουσιών ίσως δεν ήταν συμβατός με τιςποχρεώσεις της συγκεκριμένης χώρας στο πλαίσιο της συμφωνία για της εμπορικές πτυχές των δικαιωμάτων πνευματικής ιδιοκτησίας (TRIPs) του Παγκόσμιου Οργανισμού Εμπορίου (ΠΟΕ) και ότι η εφαρμογή του ίσως επηρέαζε αρνητικά τα συμφέροντα της ευρωπαϊκής φαρμακοβιομηχανίας. Αντίγραφο αυτής της επιστολής διαβιβάζεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου.

Η Επιτροπή είναι της γνώμης ότι η διεθνής προστασία των δικαιωμάτων πνευματικής ιδιοκτησίας έχει ιδιαίτερη σημασία, προκειμένου να ενθαρρυνθούν οι ενδύσεις σε δραστηριότητες έρευνας και ανάπτυξης φαρμακευτικών προϊόντων και εμβολίων με στόχο την καταπολέμηση θανατηφόρων ασθενειών όπως είναι ο ιός HIV/AIDS, η ελονοσία και η φυματίωση. Η Κοινότητα επιδιώκει μια πολιτική πλήρους εφαρμογής της συμφωνίας TRIPs εκ μέρους όλων των μελών του ΠΟΕ. Πρέπει να σημειωθεί ως προς αυτό το σημείο ότι η συμφωνία TRIPs παρέχει την απαραίτητη ευελιξία, ώστε να προστατεύεται η μέριμνα για τη δημόσιαγεία συμπεριλαμβανομένης της προσφυγής,πό ορισμένους όρους, στηνποχρεωτική έκδοση αδειών. Αν και η Επιτροπή αποδίδει ιδιαίτερη σημασία στη θέσπιση εκ μέρους όλων των μελών του ΠΟΕ νομοθεσίας στον τομέα της πνευματικής ιδιοκτησίας, που να είναι πλήρως συμβατή προς τις διεθνείςποχρεώσεις τους, δεν πιέζει τις άλλες χώρες να θεσπίσουν νομοθεσία περισσότερο αυστηρή από ό,τι απαιτεί η συμφωνία TRIPs.

Παρά ταύτα, το ζήτημα της πρόσβασης στηνγεία στις αναπτυσσόμενες χώρες είναι πολύ πιο σοβαρό και περίπλοκο από όσο αφήνει να διαφανεί η επικέντρωση στις εμπορικές πτυχές. Το πρόβλημα πρέπει να αντιμετωπιστεί σε διάφορα μέτωπα. Η παρούσα Επιτροπή, η οποία έχει αναγάγει το ζήτημα της πρόσβασης στηνγεία σε μιαν από τις βασικότερες προτεραιότητές της, εξέδωσε στις 20 Σεπτεμβρίου 2000 ανακοίνωση, με την οποία θεσπίζεται νέο πλαίσιο για την ταχύτερη ανάληψη κοινοτικής δράσης με στόχο τις σημαντικότερες μεταδοτικές ασθένειες (HIV/AIDS, ελονοσία, φυματίωση) στο πλαίσιο της μείωσης της φτώχειας.

Στην ανακοίνωση καθορίζονται τρεις ευρύτεροι τομείς δράσης:

- μεγιστοποίηση της πρόσβασης στιςφιστάμενες παρεμβάσεις και της αποτελεσματικής χρήσης αυτών, με την ενίσχυση τηςποδομής στον τομέα της παροχήςπηρεσιώνγείας"

- βελτίωση της πρόσβασης σε βασικά φαρμακευτικά προϊόντα με προσιτό κόστος, μέσω μιας συνεκτικής προσέγγισης, η οποία θα περιλαμβάνει, μεταξύ άλλων, διαφοροποιημένη τιμολόγηση, αποφασιστική πολιτική όσον αφορά τις άδειες εκμετάλλευσης, παράλληλη εμπορία, αύξηση της τοπικής παραγωγής, κατάργηση των δασμών και αναθεώρηση των εθνικών συστημάτων φορολόγησης" και

- ενίσχυση των επενδύσεων στον τομέα της έρευνας και της ανάπτυξης με στόχο τις τρεις προαναφερθείσες ασθένειες, μεταξύ άλλων και μέσω της καινοτόμου εταιρικής σχέσης του ιδιωτικού και του δημόσιου τομέα.

Η Επιτροπή επιδιώκει τον διάλογο σε ευρεία βάση με όλους τους ενδιαφερομένους σε αυτό το πλαίσιο δράσης. Μια συνάντηση στρογγυλής τραπέζηςψηλού επιπέδου, στην οποία θα συμμετέχουν η ΠΟΥ, η UNAIDS και ο ΠΟΕ, καθώς καιψηλόβαθμοι αντιπρόσωποι κυβερνήσεων των αναπτυσσόμενων χωρών και των κρατών μελών, μέλη του Κοινοβουλίου, εκπρόσωποι της κοινωνίας πολιτών, των ευρωπαϊκών φαρμακοβιομηχανιών και των ερευνητικών φορέων, έχει προγραμματιστεί για τις 28 Σεπτεμβρίου 2000.